# data[].attributes.body
1. Nur Imanina binti Abdul Rahman (17203023/2)

Analisis dan indeks hadith

Hadith dan syarah hadith tentang waktu solat yang diharamkan  berkaitan dengan waktu bahagian ii.

Penjelasan dari aspek sains - waktu istiwa'

Kesimpulan

2. Siti Nursuhaibah Binti Azhar (17204603/2)

Pengenalan

Hadith dan syarah hadith tentang waktu solat yang diharamkan berkaitan dengan waktu bahagian i.

Analisis dan indeks hadith mengikut topik

Hikmah larangan waktu solat

3. Raja Fateen Nadira binti Raja Abd Halim (17205317/2)

Hadith dan syarah hadith tentang waktu solat yang diharamkan berkaitan dengan perbuatan i.

Pendapat Ulama' mengenai solat pada waktu yang diharamkan.

Penjelasan dari aspek sains - waktu syuruk & waktu selepas asar sehingga terbenam matahari.

# data[].attributes.body
Kami membuat pencarian hadith-hadith yang berkaitan dengan pengharaman waktu solat menggunakan kitab-kitab hadith dan laman-laman web yang berautoriti seperti Dorar.com dan Islam.web seperti yang disyorkan oleh pensyarah subjek.

# data[].attributes.body
Umat islam diwajibkan untuk menunaikan solat fardhu yang diperintahkan oleh Allah SWT. Meninggalkan solat fardhu merupakan dosa yang sangat besar dan akan terkena seksaan yang amat pedih.

Solat fardhu yang diperintahkan untuk kita tunaikan setiap hari ada 5 waktu, iaitu solat Subuh, Zuhur, Asar, Maghrib dan Isya'. Namun ibadah solat-solat sunat juga amatlah dituntut dalam islam untuk meningkatkan amal ibadah kita. Terdapat banyak solat sunat yang boleh kita lakukan seperti solat sunat sebelum dan selepas solat fardhu, solat sunat hajat, solat sunat tahajud, solat sunat taubat, dan banyak lagi.

Akan tetapi, setelah mengkaji hadith-hadith sahih yang diriwayatkan dari Nabi kita, terdapat waktu-waktu yang haram untuk menunaikan solat. Walaupun begitu, mazhab Syafie' mengambil pendekatan bahawa waktu-waktu yang diharamkan solat itu diberikan maksud dengan tegahan (karahah tahrim) iaitu hukum makruh yang hampir kepada hukum haram.

# data[].attributes.body
Penjelasan dari aspek sains hanya dikupas bahagian waktu solat yang diharamkan berkaitan dengan waktu sahaja kerana:

1. Waktu solat yang diharamkan yang berkaitan dengan perbuatan adalah berbeza-beza mengikut individu dan tiada masa yang tetap.

2. Waktu solat yang diharamkan yang berkaitan dengan waktu adalah tetap. Oleh itu, masa dan ukuran matahari boleh diukur mengikut ukuran astronomi dan sains.

# data[].attributes.body
1. Padlet ini disusun mengikut segmen yang dibaca dari atas ke bawah dari kiri ke kanan.

2. Warna-warna dalam padlet disusun berdasarkan yang berikut:
-Putih : Tajuk segmen/ Catatan
-Biru : Isi utama
-Kuning : Metodologi
-Ungu : Isi Sampingan/Ringkasan

# data[].attributes.body
1.0 Pengenalan

2.0 Analisis & Indeks Hadith
2.1 Analisis & Indeks Hadith waktu-waktu yang diharamkan solat
2.2 Analisis & Indeks Hadith waktu-waktu yang diharamkan solat mengikut topik waktu dan perbuatan

3.0 Hadith- hadith & Syarah Hadith berkaitan waktu diharamkan solat
3.1 Pendapat para Ulama' berkaitan waktu diharamkan solat

4.0 Penjelasan dari aspek sains
4.1 Waktu Syuruk
4.2 Waktu Istiwa'
4.3 Selepas Waktu Asar sehingga Terbenam Matahari

5.0 Hikmah larangan waktu solat

6.0 Kesimpulan

7.0 Rujukan

# data[].attributes.body
Metodologi takhrij hadith yang benar merupakan suatu kemahiran teknikal yang sangat mustahak dipelajari dalam pengajian Hadith terutama bagi keperluan penyelidikan yang ada hubungan dengan Pengajian Islam.

Pengumpulan teks-teks hadith yang berkaitan dengan pengharaman waktu solat dilakukan dengan:

1. Mengenalpasti kalimah dan tema yang berkaitan dengan topik.
- Kami memfokuskan kepada tema "الصلاة"  dengan kata kunci " وقت الحرام الصلاة" dan "وقت الحرام" dan membuat pencarian di laman-laman web yang berautoriti.
- Selain itu, kami turut menggunakan kata kunci yang mempunyai makna yang hampir dengannya seperti " النهي عن الصلاة ". Kalimah "النهي " dalan Lisanul Arab membawa maksud larangan, pengecualian dan penolakan. Oleh itu, penggunaan frasa tersebut adalah sesuai dan relevan dengan topik kami kerana membawa maksud larangan mengenai solat.

2. Mengumpul hadith mengikut bab dan topik dalam kitab-kitab Hadis Sahihain kemudian meneliti matan dan terjemahan hadith yang berkaitan pengharaman waktu solat.

# data[].attributes.attachment_caption
2.1 Taburan Hadith Waktu Haram Solat dalam Kitab Sahihain

# data[].attributes.headline
2.1 Taburan teks waktu-waktu yang diharamkan solat 

# data[].attributes.subject
2.1 Taburan teks waktu-waktu yang diharamkan solat 

# data[].attributes.body
Jumlah teks hadith- hadith yang berkaitan dengan waktu yang diharamkan solat boleh dirumuskan seperti di bawah:

1. Kitab Sahih Bukhari: 13 Hadith
2. Kitab Sahih Muslim: 9 Hadith

Jumlah Keseluruhan Hadith: 22 Hadith

# data[].attributes.attachment_caption
3.0 Hadith dan Syarah Hadith waktu yang diharamkan solat 

# data[].attributes.headline
Hadith & Syarah Hadith tentang waktu solat yang diharamkan berkaitan dengan waktu dan perbuatan

# data[].attributes.subject
Hadith & Syarah Hadith tentang waktu solat yang diharamkan berkaitan dengan waktu dan perbuatan

# data[].attributes.attachment_link.title
Hadith dan Syarah Hadith waktu yang diharamkan solat (1)

# data[].attributes.body
Berdasarkan analisis hadith-hadith dan syarah tentang pengharaman waktu solat dalam lampiran di atas, dapat disimpulkan bahawa terdapat 5 waktu yang diharamkan untuk solat:

1. Matahari terbit: Penampakan pinggir matahari bahagian atas di ufuk timur sehingga matahari terbit sepenuhnya.

2. Waktu Istiwa' (ketika Matahari berada tegak di atas kepala) sehingga ia condong ke barat(waktu zawaal).

3. Matahari terbenam: Apabila matahari baru menyentuh ufuk Barat sehingga terbenam sepenuhnya

4. Selepas solat subuh sehingga matahari terbit
5.  Selepas solat asar sehingga matahari terbenam

# data[].attributes.headline
Waktu yang diharamkan solat berkaitan dengan waktu

# data[].attributes.subject
Waktu yang diharamkan solat berkaitan dengan waktu

# data[].attributes.body
4.1 Waktu Syuruk
4.2 Waktu Istiwa'
4.3 Selepas Waktu Asar sehingga Terbenam Matahari

# data[].attributes.body
- Waktu Syuruk ialah waktu tamatnya waktu subuh iaitu apabila matahari mula terbit. Tiada waktu tetap bagi permulaan waktu syuruk ini kerana boleh jadi sebahagian tempat, waktu Subuhnya lebih lama berbanding dengan tempat yang lain atas faktor musim.

- Yang dimaksudkan dengan matahari terbit adalah apabila pinggir (piring) matahari berada di ufuk timur pencerap di suatu tempat dan fizikal bentuk matahari dapat dilihat pada permukaan ufuk bumi.

- Diharamkan untuk melakukan sebarang solat tetapi sekiranya terbangun dari tidur pada waktu itu dan ingin mengqadakan solat Subuh, dibolehkan kerana menunaikan solat fardhu itu adalah suatu kewajipan.

# data[].attributes.body
- Istiwa’ ialah ketika pusat matahari melintasi meridian tempatan. Meridian tempatan merupakan garisan dari utara ke Selatan melalui titik tegak atas kepala pencerap (zenith), yang merupakan unjuran Longitud Stesyen Tempatan.

-Sudut waktu Tempatan Matahari Istiwa’ adalah 0 jam ataupun 24 jam jika merujuk kepada istiwa' hari sebelumnya.

-Masa yang diambil oleh matahari melintasi meridian atau 'tergelincir matahari’ hanya selama 1 minit 4 saat.

- Waktu istiwa’ boleh ditentukan secara fizikal dengan melihat kepada bayang sesuatu tiang yang tegak. Ketika istiwa’, bayang tiang berada pada ukuran paling pendek.

# data[].attributes.body
Kesimpulan yang kami dapat simpulkan dalam perbahasan ini ialah:

Terdapat lima waktu solat yang diharamkan. Dua berkaitan dengan perbuatan (selepas solat subuh dan selepas solat asar) dan tiga berkait dengan waktu (ketika matahari terbit, istiwa' dan terbenam).

Namun, tidaklah semua solat diharamkan. Sebahagian solat dibenarkan seperti solat qada' dan solat-solat sunat yang bersebab seperti solat gerhana matahari dan bulan, solat jenazah dan solat tahiyatul masjid. Walaubagaimanapun, terdapat perselisihan pendapat dalam kalangan para ulama' tentang perkara ini.

Waktu haram solat yang berkaitan dengan waktu dapat diukur dengan tepat oleh sains dan astronomi kerana masanya yang tetap berbanding waktu haram solat yang berkaitan dengan perbuatan yang mana masanya berbeza-beza mengikut individu dan tidak dapat ditentukan dan diukur.

Wujud hikmah di sebalik pengharaman sesuatu waktu solat. Islam menunjukkan bahawa ia mempunyai cara beribadatnya tersendiri dan tidak meniru atau menyerupai waktu dan cara ibadat agama lain.

# data[].attributes.body
Lampiran di atas melampirkan senarai rujukan yang kami gunakan sepanjang menyiapkan tugasan.

# data[].attributes.attachment_caption
2.2 Analisis hadith-hadith berkaitan waktu yang diharamkan solat mengikut topik.

# data[].attributes.headline
2.2 Analisis hadith-hadith berkaitan waktu yang diharamkan solat mengikut topik.

# data[].attributes.subject
2.2 Analisis hadith-hadith berkaitan waktu yang diharamkan solat mengikut topik.

# data[].attributes.attachment_link.title
Analisis hadith-hadith berkaitan waktu yang diharamkan solat mengikut topik.

# data[].attributes.body
Menurut Imam Nawawi, para ulama' telah bersepakat bahawa hukum melakukan solat fardhu pada waktu-waktu tersebut adalah makruh.

Namun begitu, mereka berselisih pendapat mengenai pengecualian bagi solat sunat yang mempunyai asbab seperti solat sunat gerhana, solat sunat tahiyyatul masjid dan solat jenazah.

PENDAPAT 1:
Imam Syafi'e berpendapat bahawa dibenarkan untuk menunaikan solat fardhu dan solat sunat yang mempunyai asbab yang diperbolehkan pada waktu yang dilarang.

PENDAPAT 2:
Imam Abu Hanifah, Imam Malik mengharamkan semua jenis solat sunat dilakukan pada waktu yang dilarang. Ini disepakati oleh Imam Ahmad, namun begitu beliau telah membuat pengecualian  terhadap solat sunat 2 rakaat selepas tawaf.

Munculnya perbezaan pendapat adalah disebabkan terdapatnya kontra pada teks-teks hadith.

# data[].attributes.headline
4.3 Selepas Waktu Asar sehingga terbenam matahari

# data[].attributes.subject
4.3 Selepas Waktu Asar sehingga terbenam matahari

# data[].attributes.body
- Waktu Asar bermula apabila panjang sesuatu bayangan objek (tiang) lurus adalah sama panjang dengan panjang objek itu sendiri atau lebih sedikit.

- Matahari berwarna kekuningan sehingga matahari terbenam sepenuhnya di ufuk Barat (menunjukkan masuknya waktu Maghrib).

# data[].attributes.body
Jumlah hadith yang berkaitan waktu-waktu yang diharamkan untuk solat mengikut bahagian/topik berdasarkan hadith sahih al-bukhari dan sahih al-muslim:

1. Waktu: 12

2. Perbuatan: 10

# data[].attributes.body
Apakah hikmah daripada larangan waktu untuk kita menunaikan solat?

Sebagai umat islam, kita tahu setiap apa yang dituntut dan dilarang dalam syariat islam ada hikmahnya. Jadi wujudnya waktu yang diharamkan untuk menunaikan solat mempunyai hikmahnya yang tersirat yang perlu kita tahu, antaranya;

# data[].attributes.attachment_caption
Rajah di atas menunjukkan beberapa kaum yang masih menyembah matahari sehingga kini.

# data[].attributes.headline
1. Supaya tidak menyerupai  ibadat/ritual oleh orang-orang kafir.

# data[].attributes.subject
1. Supaya tidak menyerupai  ibadat/ritual oleh orang-orang kafir.

# data[].attributes.body
Apabila wujudnya waktu larangan solat ini, maka setiap ibadah kita tidak akan menyerupai orang kafir dan umat manusia tidak keliru akan ibadah yang dilakukan oleh umat Islam dengan ibadah oleh penyembah matahari (orang kafir). Golongan penyembah matahari ini melakukan upacara penyembahan matahari pada waktu-waktu yang diharamkan untuk solat iaitu ketika matahari naik diawal pagi, ketika waktu matahari betul-betul berada di tengah atas kepala kita dan ketika matahari terbenam.

Hadith berkaitan:
أخبرنا عمرو بن منصور قال أنبأنا آدم بن أبي إياس قال حدثنا الليث بن سعد قال حدثنا معاوية بن صالح قال أخبرني أبو يحيى سليم بن عامر وضمرة بن حبيب وأبو طلحة نعيم بن زياد قالوا سمعنا أبا أمامة الباهلي يقول سمعت عمرو بن عبسة يقول قلت يا رسول الله هل من ساعة أقرب من الأخرى أو هل من ساعة يبتغى ذكرها قال نعم إن أقرب ما يكون الرب عز وجل من العبد جوف الليل الآخر فإن استطعت أن تكون ممن يذكر الله عز وجل في تلك الساعة فكن فإن الصلاة محضورة مشهودة إلى طلوع الشمس فإنها تطلع بين قرني الشيطان وهي ساعة صلاة الكفار فدع الصلاة حتى ترتفع قيد رمح ويذهب شعاعها ثم الصلاة محضورة مشهودة حتى تعتدل الشمس اعتدال الرمح بنصف النهار فإنها ساعة تفتح فيها أبواب جهنم وتسجر فدع الصلاة حتى يفيء الفيء ثم الصلاة محضورة مشهودة حتى تغيب الشمس فإنها تغيب بين قرني شيطان وهي صلاة الكفار.

"Telah mengkhabarkan kepada kami [Amr bin Manshur] dia berkata; Telah menceritakan kepadakami [Adam bin Abu Iyyas] dia berkata; Telah menceritakan kepada kami [Al Laits bin Sa'ad] dia berkata; Telah menceritakan kepada kami [Mu'awiyah bin Shalih] dia berkata; Telah mengkhabarkan kepadaku [Abu Yahya Sulaim bin Amir] dan [Dlamrah bin Habib] dan [Abu Thalhah Nu'aim bin Ziyad] mereka berkata; Kami mendengar [Abu Umamah Al Bahili] berkata; Saya mendengar [Amr bin Abasah] berkata; "Wahai Rasulullah Shallallahu'alaihi wasallam, apakah ada waktu yang lebih dekat (kepada Allah) daripada yang lain? Atau apakah ada waktuyang lebih baik untuk berzikir kepadanya?" Beliau Shallallahu'alaihi wasallam menjawab; "Ya, waktu yang paling dekat antara Allah Azza wa Jalla dengan hambanya adalah pertengahan malam yang terakhir. Jika engkau mampu menjadi sebahagian dari orang yang berzikir kepadaAllah pada waktu itu, lakukanlah, kerana ketika itu dihadiri dan disaksikan (oleh para malaikat) sampai matahari terbit. Dan matahari terbit diantara dua tanduk syaitan dan itulah waktu ibadahnya orang-orang kafir, maka tinggalkanlah solat hingga matahari mulai meninggi seukuran tombak dan sinarnya mulai menyebar. Kemudian solat saat itu dihadiri dan disaksikan (oleh para malaikat) hingga matahari tegak seperti tegaknya tombak pada pertengahan hari, kerana saat itulah pintu-pintu neraka Jahannam dibuka dan dinyalakan apinya, maka tinggalkanlah solat hingga terlihat bayangan (suatu benda), kemudian solat saat itu dihadiri dan disaksikan (oleh para malaikat) hingga matahari terbenam, kerana matahari terbenam diantara dua tanduk syaitan dan itulah waktu ibadahnya orang-orang kafir”

(Hadith Riwayat Bukhari , Kitab Mawaqit Assalat , bab al-Solat Ba'da al-Fajr hatta Tartafi' al-Syam , no. hadith 572)

# data[].attributes.headline
2. Meningkatkan kekuatan jiwa untuk beribadah kepada Allah SWT

# data[].attributes.subject
2. Meningkatkan kekuatan jiwa untuk beribadah kepada Allah SWT

# data[].attributes.body
Wujudnya masa-masa yang tidak boleh/haram untuk melakukan ibadah solat, maka akan wujudnya rasa rindu untuk melakukan ibadah dalam jiwa orang yang beriman. Hamba-hamba Allah swt akan menunaikan ibadah dengan tekun pada waktu yang dibenarkan, justeru meningkatkan kekuatan jiwa dalam beribadah kepada Allah swt.

# data[].attributes.headline
3. Neraka jahannam sedang dinyalakan pada ketika itu.

# data[].attributes.subject
3. Neraka jahannam sedang dinyalakan pada ketika itu.

# data[].attributes.body
Pada waktu matahari berada di tengah-tengah langit (istiwa') merupakan waktu yang sangat panas dan suhu agak tinggi di mana ada hadith mengatakan bahawa panas bahang pada waktu itu adalah dari neraka Jahannam yang sedang marak dinyalakan. Nabi Muhammad SAW bersabda dalam hadith supaya menangguhkan solat pada waktu itu sehinggalah cuaca kembali sejuk seperti biasa.

Hadith berkaitan:

"حدثنا علي بن عبد الله المديني قال حدثنا سفيان قال حفظناه من الزهري عن سعيد بن المسيب عن أبي هريرة عن النبي صلى الله عليه وسلم قال إذا اشتد الحر فأبردوا بالصلاة فإن شدة الحر من فيح جهنم واشتكت النار إلى ربها فقالت يا رب أكل بعضي بعضا فأذن لها بنفسين نفس في الشتاء ونفس في الصيف فهو أشد ما تجدون من الحر وأشد ما تجدون من الزمهرير"

Telah menceritakan kepada kami [’Ali bin al-Madini] dia berkata; telah menceritakan kepada kami [Sufyan bin ’Uyaynah] dia berkata; telah menceritakan kepada kami [Sa’id ibn al-Musayyib] yang diriwayatkan daripada Abu Hurairah daripada Nabi Muhammad saw bersabda, "Dalam cuaca yang sangat panas tangguhkanlah solat Zuhur sehingga menjadi lebih sejuk (sedikit) kerana keterukan panas adalah dari maraknya api Neraka. Api Neraka Jahannam mengadu kepada Tuhannya sambil berkata: Wahai Tuhanku. Bahagianku sedang memakan (memusnahkan) satu sama lain. Maka Allah mengizinkan ia mengambil dua nafas, satu pada musim sejuk dan satu lagi pada musim panas. Hembusan pada musim panas adalah ketika kamu merasakan panas yang paling teruk dan nafas masuk. musim sejuk adalah pada masa anda merasakan sejuk yang paling teruk."

(Hadith Riwayat Bukhari , Kitab Mawaqit Assalat , bab al-Solat Ba'da al-Fajr hatta Tartafi' al-Syam , no. hadith 512)

# data[].attributes.body
Berdasarkan jadual dalam lampiran 2.2 , terdapat 2 bahagian yang boleh dikategorikan bagi hadith-hadith waktu-waktu yang diharamkan solat. Teks-teks al-hadith yang dikategorikan ini mengambil kira matan dan riwayat yang berbeza antara satu sama lain.

Bagi bahagian pertama adalah waktu-waktu diharamkan untuk solat yang dikaitkan dengan waktu iaitu:

1. Apabila Matahari terbit iaitu ketika penampakan pinggir matahari bahagian atas di ufuk timur sehingga matahari terbit sepenuhnya.

2. Ketika berlakunya waktu Istiwa' (ketika Matahari berada tegak di atas kepala) sehingga ia condong sedikit ke barat(waktu zawaal).

3. Ketika matahari terbenam iaitu apabila matahari baru menyentuh ufuk Barat sehingga terbenam sepenuhnya.

Bahagian kedua pula merupakan waktu-waktu diharamkan solat yang dikaitkan dengan perbuatan iaitu:

1. Selepas solat subuh sehingga matahari terbit.

2. Selepas solat asar sehingga matahari terbenam.

# data[].attributes.body
Pengkelasan waktu haram solat kepada dua topik iaitu waktu dan perbuatan adalah bertujuan untuk meningkatkan kefahaman sahaja dan kami sama sekali tidak membezakan kedua-duanya kerana kedua-dua kategori tersebut saling berkait contohnya:

-Waktu haram solat selepas solat subuh adalah berkait dengan waktu terbit matahari
- Waktu haram solat selepas solat asar adalah berkait dengan waktu terbenam matahari

# data[].attributes.body
Selepas membuat analisis dan kajian terhadap waktu yang diharamkan untuk solat menggunakan sumber wahyu Islam yg kedua iaitu sumber hadith yang sahih, waktu diharamkan solat ada beberapa jenis iaitu;

1. Waktu

Matahari terbit:

Penampakan pinggir matahari bahagian atas di ufuk timur sehingga matahari terbit sepenuhnya.

Waktu Istiwa':

Ketika Matahari berada tegak di atas kepala sehingga ia condong ke barat(waktu zawaal).

Matahari terbenam:

Apabila matahari baru menyentuh ufuk Barat sehingga terbenam sepenuhnya

2. Perbuatan

Selepas solat subuh sehingga matahari terbit.

Selepas solat asar sehingga matahari terbenam.